
NARVA LINNAVOLIKOGU

MÄÄRUS

Narva linna kulul hoolekandeasutusse paigutamise kord
Määrus kehtestatakse Kohaliku omavalitsuse korralduse seaduse § 6 lõige 1, § 22 lõike 1 punkti 5 ja Sotsiaalhoolekande seaduse § 10 punkti 6, § 27 alusel.

§ 1. Üldsätted
(1) Narva linna kulul hoolekandeasutusse paigutamise kord reguleerib nende Narva linna eakate ja puuetega isikute hoolekandeasutusse paigutamist, kes erivajaduste või sotsiaalse olukorra tõttu pole suutelised iseseisvalt elama ja kelle toimetulekut pole võimalik tagada muul viisil.

(2) Käesoleva korra mõistes hoolekandeasutus on ööpäevaselt tegutsev asutus, kus viibivatele isikutele tagatakse nende eale ja seisundile vastav hooldamine, sealhulgas ravimine, põetamine, kasvatamine ja arendamine.

(3) Narva linn osaleb hoolduskulude maksmisel üldjuhul siis, kui hooldusvajadusega isiku ning tema seaduslike ülalpidajate sissetulekust ja varast ei piisa nimetatud kulude tasumiseks.
(4) Juhul, kui hooldusvajadusega isiku vara realiseerimine toimub pärast hoolekandeasutusse paigutamist, enammakstud linnaeelarvest hoolduskulud tagastatakse vabatahtlikult. Kui isik keeldub saadut vabatahtlikult hüvitamist, võib Narva Linnavalitsus teha hooldust vajavale isikule ettekirjutuse.

 § 2. Hoolekandeasutusse paigutatavad isikud
(1) Hoolekandeasutusse paigutatakse eakad ja puuetega isikud, kelle elukohana Eesti rahvastikuregistris on registreeritud Narva linn ning kes vastavad järgmistele tingimustele:

1) viibivad haiglas, ei vaja enam haiglaravi, kuid vajavad jätkuvalt hooldust, kõrvalabi ja järelevalvet või kelle tervislik seisund on kodus olles halvenenud, mistõttu hoolduse korraldamine kodustes tingimustes ei ole võimalik;

2) kellel puuduvad seadus- või lepingujärgsed ülalpidajad või kelle seadus- või lepingujärgsed ülalpidajad oma tervisliku seisundi, ea ja/või vähekindlustatuse tõttu ei ole võimelised taotlejale vajalikul määral hooldust tagama.

(2) Narva Linnavalitsus kui täitevorgan Narva linna Sotsiaalabiameti kaudu (edaspidi amet) võib otsustamist edasi lükata või keelduda isiku hoolekandeasutusse paigutamisest kui:

1) hooldust vajava isiku ja tema seaduslike ülalpidajate sissetulekust ja varast piisab hoolduskulude katmiseks;

2) hooldust vajava isiku perekonnaliikmed, kellel on perekonnaseaduse järgi ülalpidamiskohustus, ei osale hoolduskulude katmisel;

3) hooldusasutuses, kuhu hooldatav soovib olla paigutatud puudub vaba koht või on valitud asutus sobimatu kõrge hinnaklassi, teenuste iseloomu või mõne muu omaduse tõttu ja taotleja ei soovi paigutamist mõnda teise hoolekandeasutusse;

4) hooldust vajava isiku tervislik seisund ja majanduslik olukord võimaldab toimetuleku soodustamist muude linnaeelarvele soodsamate sotsiaalhoolekandeteenuste poolt (hooldamine või põetamine kodus, koduteenused, hooldaja määramine, abivahendite muretsemine jms);
5) hooldust vajava isiku toimetulek on võimalik tagada teistega sotsiaalteenuste määramisega (koduteenuste osutamine, abivahendite muretsemine, hooldaja määramine jms).
(3) Amet teeb otsuse ja vastab taotluse esitajale ühe kuu jooksul.
§ 3. Hoolekandeasutusse paigutamise taotlemine
(1) Hooldusvajadusega isik või tema esindaja esitab Ametile kirjaliku avalduse (lisa 1). Kui hoolduse vajaja ei ole oma tervisliku seisundi tõttu võimeline avaldust esitama, võivad erandjuhtudel avalduse esitada perearst, hooldustöötaja, seadusjärgne ülalpidaja või muu õigustatud isik, kes on taotlejaga lähedalt seotud.

(2) Avaldusele lisatakse järgmised dokumendid:

1) isikut tõendava dokumendi koopia;

2) tõend pensioni saamise kohta;
3) puude olemasolu korral koopia Sotsiaalkindlustusameti otsusest puude raskusastme kohta;

4) arstitõend, milles märgitakse ära raskete (pidevat ravi nõudvate) somaatiliste ja nakkushaiguste esinemine (otsus nakkushaiguste puudumise kohta, kopsuröntgeni vastus, allergia esinemisel informatsioon põhjustajate kohta).

5) isiku kinnitus kinnis- ja vallasvara ning seadus- või lepingujärgse ülalpidaja olemasolu või nende puudumise kohta;

6) seadus- või lepingujärgsete ülalpidajate olemasolu korral nende isiku- ja kontaktandmed ning tõendid ülalpidajate ja nende perekonnaliikmete sissetulekute kohta.

(3) Amet kontrollib esitatud dokumente, veendub hooldatava isiku nõusolekus hooldusasutusse paigutamiseks, nõuab seadusjärgsete ülalpidajate olemasolu korral välja tõendid nende endi ja nende perekonnaliikmete sissetulekute kohta ning palub vajaduse korral esitada otsustamiseks vajalikke täiendavaid dokumente.
(4) Amet menetleb taotlust ja teeb kirjaliku otsuse 30 päeva jooksul peale viimase nõutud dokumendi esitamust. Tehtud otsusest teavitatakse taotlejat seitsme tööpäeva jooksul peale otsuse tegemist.
§ 4. Hoolekandeasutusse paigutamine ja hoolduse eest tasumine
(1) Hoolekandeasutusse paigutatakse käesoleva määruse paragrahvi 2 lõikes 1 toodud tingimustele vastavaid isikuid, kusjuures esmajärjekorras kuuluvad hoolekandeasutusse paigutamisele isikud, kellel puuduvad seadus- või lepingujärgsed ülalpidajad.

(2) Hoolekandeasutuse valikul arvestatakse võimaluse piires hooldust vajava isiku enda ja tema lähedaste soovidega.

(3) Kohustus tasuda isiku ülalpidamise eest hoolekandeasutuses on hooldust vajaval isikul, seadus- või lepingujärgsetel ülalpidajatel ja Narva linnal järgmiselt:

1) hooldusele paigutatud isik võtab kohustuse tasuda vähemalt 85% enda igakuisest sissetulekust, kuid mitte rohkem kui ülalpidamiseks vajalik;

2) kui punktis 1 nimetatud sissetulekust ei piisa, tasutakse hoolekandeasutuses viibimise eest hooldusaluse isiku kasutuses või valduses oleva vara realiseerimise (müümise, rentimise või muul viisil tulu saamise) kaudu; samuti võib ülejäänud summa või kokkuleppelise osa puudujäänud summa maksta ka seadus- või lepingujärgne ülalpidaja. 
3) punktides 1 ja 2 nimetatud vahendite puudumisel makstakse isiku hoolekandeasutuses ülalpidamise eest linnaeelarvest vastavate vahendite olemasolul.
(4) Ülalpidamiskulude eest tasumise kohta sõlmitakse kõigi osapoolte vahel leping, mille kehtivuse tähtpäev ei või ületada jooksvat eelarveaastat.
(5) Leping sõlmitakse eelarveaasta piirides.
§ 5. Hoolekandeasutuses hooldamise lõpetamine ja hoolekandeasutuse vahetamine
(1) Hoolekandeasutuses hooldamine lõpetatakse Ameti otsusega kui:

1) kui hooldatav või tema seadus- või lepingujärgne ülalpidaja ei täida § 4 lõike 3 punktides 1 ja 2 kehtestatud nõudmisi;
2) kui hooldatav isik või tema seaduslik esindaja esitab avalduse hoolekandeasutusest lahkumiseks;

3) kui hoolekandeasutus esitab avalduse lepingu lõpetamiseks põhjusel, kui hooldatav on korduvalt rikkunud hoolekandeasutuse korda ning häirinud sellega teisi hooldatavaid;

4) hooldatava surma korral.

(2) Hoolekandeasutuse vahetamine toimub hooldatava, tema seadusliku esindaja või hoolekandeasutuse avalduse alusel. Juhul, kui hooldatava või tema seaduslik esindaja poolt soovitud uue hoolekandeasutuse kohamaks on kõrgem senisest või kui on teada muid asjaolusid, mis teevad hooldatava poolt valitud hoolekandeasutuse ebasobivaks, teeb Amet otsuse ümberpaigutamise lubamise või sellest keeldumise kohta.

§ 6. Rakendamine
(1) Enne käesoleva määruse jõustumist sõlmitud hoolduslepingud kehtivad kuni nende kehtivuse lõpptähtajani.
(2) Määrus jõustub seadusega sätestatud korras.
Mihhail Stalnuhhin

Esimees
LISA 1:

AVALDUS HOOLEKANDEASUTUSSE SUUNAMISEKS

Mina    ……………………………………………………………………………………….…
                        (hooldusteenust vajava isiku ees-ja perekonnanimi)
taotlen ööpäevaringsele hooldusteenusele suunamist 
….……………………………………………………………………………………………….

                          (teenust pakkuv asutus)
seoses……………………………………………………………………………………………

….……………………………………………………………………………………………….
….……………………………………………………………………………………………….

          (märkida põhjus, miks soovitakse hooldusasutusse suunamist)
Minu isikuandmed:

1. isikukood  ……………………………………………………………………………………
2. isikut tõendav dokument  ……………………………………………………………………
                                        (number ja kehtivuse tähtaeg)
3. perekonnaseis   ………………………………………………………………………………
4. elukoht ……………………………………………………………………………….………
                                      (elanike registri andmetel)
….……………………………………………………………………………………………….

                                             (tegelik elukoht)
5. puue ………………………………………………………………………………….………
                                       (raskusaste ja tähtaeg)

Sotsiaaltoetuse suurus ja tähtaeg ……………………………………………………………….
6. pensioni suurus……………………………..liik……………………………………………
Perearst ja tema kontaktandmed 
….……………………………………………………………………………………………….

Elamistingimused ………………………………………………………………………………
….……………………………………………………………………………………………….

….……………………………………………………………………………………………….

Seadus- ja lepingujärgsed ülalpidajad ja nende kontaktandmed:

….……………………………………………………………………………………………….

….……………………………………………………………………………………………….

….……………………………………………………………………………………………….

….……………………………………………………………………………………………….

 (nimi              aadress               telefon/e-post)
Seni on mind igapäevases toimetulekus aidanud:

….……………………………………………………………………………………………….

….……………………………………………………………………………………………….

….……………………………………………………………………………………………….

 (nimi            aadress                 telefon/e-post)
Võimalused hoolduskulude eest tasumiseks (sh kinnis-ja vallasvara, isiklikud hoiud jmt):

….……………………………………………………………………………………………….

….……………………………………………………………………………………………….

….……………………………………………………………………………………………….

Taotluse suhtes tehtud otsusest palun teavitada aadressil/e-posti aadressil 
…………………………………………………………………………………………………..
 

allkiri………………………………..                                       ……. ……………..200.….a
